П Р О Т О К О Л   № 17
от заседанието на Комисия ”Международна дейност” на ВСС,
проведено на 14.04.2014 г.

Днес, 14.04.2014 г., понеделник, от 14.00 часа, в сградата на Висшия съдебен съвет, ул. „Екзарх Йосиф” № 12, се проведе заседание на комисия “Международна дейност” в състав:

ПРЕДСЕДАТЕЛ: 	Соня Найденова 

ЧЛЕНОВЕ:    	Магдалена Лазарова
				Мария Кузманова
                		Милка Итова 
			Михаил Кожарев 

На заседанието на КМД присъстваха експертните сътрудници на комисията: Христина Тодорова – директор на дирекция „Международна дейност” и Аделина Кандова – главен експерт в дирекция „Международна дейност”.

Д Н Е В Е Н   Р Е Д:

1. ОТНОСНО: Писмо от Главния прокурор на РБългария, с приложена на електронен носител Обобщена информация за м. март 2014 г. относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес.

Комисия „Международна дейност”
Р Е Ш И:

1.1. Приема за сведение писмото от Главния прокурор на РБългария, с приложена на електронен носител Обобщена информация за м. март 2014 г. относно образуването, движението и приключването на досъдебните производства, наблюдавани от Европейската комисия и от Европейската служба за борба с измамите, както и за други дела от особен обществен интерес.

2. ОТНОСНО: Доклад от Карамфила Ранкова Тодорова – съдия в СГС, командирована в Софийски апелативен съд, относно участие в среща на тема „Въвеждане и прилагане на Рамково решение на Съвета 2002/584/ПВР от 13.07.2002 г. относно Европейската заповед за арест и процедурата за предаване между държавите – членки, проведена на 01.04.2014 г. в Брюксел, Белгия.

Комисия “Международна дейност” предлага на Висшия съдебен съвет да вземе следното решение:  
									ПРОЕКТ:

ВИСШИЯТ СЪДЕБЕН СЪВЕТ
Р  Е  Ш  И :

2.1. ПРИЕМА ЗА СВЕДЕНИЕ доклада от Карамфила Ранкова Тодорова – съдия в СГС, командирована в Софийски апелативен съд, относно участие в среща на тема „Въвеждане и прилагане на Рамково решение на Съвета 2002/584/ПВР от 13.07.2002 г. относно Европейската заповед за арест и процедурата за предаване между държавите – членки.
2.2. Предлага на ВСС да приеме за запознаване доклада от Карамфила Ранкова Тодорова на заседанието на 15 май 2014 г.

2.3. ДОКЛАДЪТ ДА СЕ ПУБЛИКУВА на Интернет страницата на ВСС – Раздел: Доклади, декларации –Доклади от Международни срещи.

3. ОТНОСНО: Писмо от Националния институт на правосъдието относно разпределение за дългосрочни стажове по Обменна програма 2014 на Европейската мрежа за съдебно обучение – Искър Искъров – съдия в Районен съд – гр. Бургас и Ивайло Илиев – прокурор в Районна прокуратура – гр. Дупница. /отложена от 09.04.2014 г./
		
		Комисия „Международна дейност”
					Р Е Ш И:

3.1. Да се изиска от Националния институт на правосъдието информация за български съдии, кандидатствали за дългосрочни стажове по Обменна програма 2014 на Европейската мрежа за съдебно обучение, как се осъществява  подбора и каква е процедурата за командироване на друг съдия, в случай че не бъде командирован Искър Искъров.

4. ОТНОСНО: Обобщени резултати от попълнените въпросници относно приложението на Регламент (ЕО) № 1206/2001 от 28 май 2001 г. относно сътрудничеството между съдилища на държавите членки при събирането на доказателства по граждански или търговски дела. /отложена от 09.04.2014 г./

Комисия „Международна дейност”
Р Е Ш И:

4.1. Приема за сведение обобщените резултати от попълнените въпросници относно приложението на Регламент (ЕО) № 1206/2001 от 28 май 2001 г. относно сътрудничеството между съдилища на държавите членки при събирането на доказателства по граждански или търговски дела.
4.2. Изпраща обобщените резултати от попълнените въпросници относно приложението на Регламент (ЕО) № 1206/2001 от 28 май 2001 г. относно сътрудничеството между съдилища на държавите членки при събирането на доказателства по граждански или търговски дела на Министерство на правосъдието.

5.ОТНОСНО: Писмо от председателя на Окръжен съд гр. Пазарджик относно участие на Катя Пенчева – съдия в ОС Пазарджик в обучение в Полицейски колеж – Брамсхил, Великобритания. /отложена от 09.04.2014 г./

Комисия „Международна дейност”
Р Е Ш И:

5.1. Да се изиска информация от председателя на Окръжен съд гр. Пазарджик кой е бенефициент по проекта и по какви критерии са избрани участниците в него и дали информация за този проект е подадена в Регистъра на международните проекти и програми, който се поддържа на Интернет-страницата на ВСС от дирекция”Международна дейност”

6.ОТНОСНО: Анализ на медийните изяви на членовете на ВСС в периода януари – март 2014 г.

Комисия „Международна дейност”
Р Е Ш И:

6.1. Препоръчва следната редакция в Анализа на медийните изяви на членовете на ВСС в периода януари – март 2014 г., като на стр. 3 да отпадне: “донякъде” Правен свят и „под лупа”, и на стр. 4 в т. 3 да се включи „Правен свят” 
6.2. Връща Анализа на медийните изяви на членовете на ВСС в периода януари – март 2014 г. на Комисия „Публична комуникация” на ВСС за корекции съобразно направените бележки.

7.ОТНОСНО: Писма от Прокуратурата на РБългария относно командироване в чужбина на представители на Прокуратурата. /отложена от 09.04.2014 г./

Комисия „Международна дейност”
Р Е Ш И:

7.1. Приема за сведение писмата от Прокуратурата на РБългария относно командироване в чужбина на представители на Прокуратурата.

8.ОТНОСНО: Писмо от Държавна агенция за закрила на детето при Министерски съвет относно финализиране на материалите, изготвени в рамките на изследване на Генерална дирекция „Правосъдие” на ЕК във връзка с участието на деца в съдебни производства. /отложена от 09.04.2014 г./

Комисия „Международна дейност”
Р Е Ш И:

8.1. Изпраща писмото от Държавна агенция за закрила на детето при Министерски съвет, на Богдана Желявска – заместник-председател на Софийски градски съд и член на Международната Хагска мрежа, за предоставяне на информация по въпросите от компетентност на ВСС.

9.ОТНОСНО: Правила за дейността на Националната мрежа по граждански и търговски дела в Република България. /отложена от 09.04.2014 г./

Предложения за промени от членовете на комисията:

Комисия „Международна дейност”
Р Е Ш И:

9.1. Обсъжда предложения на членовете на комисията по проекта на Правилата за дейността на Националната мрежа по граждански и търговски дела в Република България за следващо заседание на комисията.
9.2. Отлага окончателното приемане на Правилата за дейността на Националната мрежа по граждански и търговски дела в Република България за следващо заседание на комисията.

10.ОТНОСНО: Правила за дейността на Националната съдебна мрежа за сътрудничество по наказателни дела в Република България. /отложена от 09.04.2014 г./

Комисия „Международна дейност”
Р Е Ш И:

10.1. Обсъжда предложения на членовете на комисията по проекта на Правилата за дейността на Националната съдебна мрежа за сътрудничество по наказателни дела в Република България.
10.2 Отлага окончателното приемане на Правилата за дейността на Националната съдебна мрежа за сътрудничество по наказателни дела в Република България.
10.3. Проектът на правила за дейността на Националната съдебна мрежа за сътрудничество по наказателни дела в Република България да се изпрати на Цветомир Йосифов – национално лице за контакт на Прокуратурата на Република България в Европейската съдебна мрежа по наказателни дела /EJN/, с предложение за отправяне на коментари и препоръки по проекта, както и покана за среща на следващо заседание на комисията

11.ОТНОСНО: Писмо от председателя на Военно-апелативния съд с приложена справка по дела от особен обществен интерес за м. март 2014 г. /отложена от 09.04.2014 г./

Комисия „Международна дейност”
Р Е Ш И:

11.1. Да се изпрати писмо до председателя на Военно-апелативния съд, с което се напомни, че с предходно писмо на комисията от 22.04.2014 г. се изисква информация само по делата по Списък 1 – дела, наблюдавани от.Европейската комисия,

12.ОТНОСНО: Одитен доклад на Сметната палата за извършен одит на изпълнението „Институционално изграждане и ефективност на инспекционната функция на ИВСС”. /отложена от 09.04.2014 г./

Комисия „Международна дейност”
Р Е Ш И:

12.1. Приема за сведение Одитен доклад на Сметната палата за извършен одит на изпълнението „Институционално изграждане и ефективност на инспекционната функция на ИВСС”.
12.2. Няма предложения по Одитния доклад на Сметната палата за извършен одит на изпълнението „Институционално изграждане и ефективност на инспекционната функция на ИВСС”.
12.3. Да се уведоми за решението Комисия по правни въпроси на ВСС.

13.ОТНОСНО: Проект на отговор до МВнР, дирекция „Права на човека” и обобщени отговори на въпросите от компетентността на ВСС, от Въпросника, получен с писмо от Министерство на външните работи, препратен от Комитета против изтезанията във връзка със следващия /шести/ периодичен доклад на България по изпълнението на конвенцията против изтезанията и други форми на жестоко, нечовешко и унизително отнасяне или наказание.

Комисия „Международна дейност”
Р Е Ш И:

13.1. Приема за сведение обобщените отговори на въпроси 5, 12 и 16 от въпросника, получен с писмо от Министерство на външните работи, препратен от Комитета против изтезанията.
13.2. Одобрява проекта на отговор до Министерство на външните работи, дирекция „Права на човека”.
13.3. Възлага на експертите от дирекция „Международна дейност” да изпратят обобщените отговори до Министерство на външните работи, дирекция „Права на човека”.

14.ОТНОСНО: Писмо от Министерство на външните работи относно предстоящ втори курс на обучение за 2014 г. в рамките на Програмата за професионално обучение на национални експерти в Европейската комисия.

Комисия „Международна дейност”
Р Е Ш И:

14.1 Възлага на дирекция „Международна дейност” да изготви съобщение по писмото от Министерство на външните работи относно предстоящ втори курс на обучение за 2014 г. в рамките на Програмата за професионално обучение на национални експерти в Европейската комисия, което да се публикува в раздел Съобщения и обществени поръчки на интернет страницата на ВСС.

15.ОТНОСНО: Покана от председателя на Върховния съвет на магистратурата на Румъния за участие в ІХ-та Международна конференция на Регулаторните съдебни органи на Балканския регион, която ще се проведе в периода 11-13 май 2014 г., в гр. Букурещ, Румъния. /отложена от 09.04.2014 г./

Комисия „Международна дейност”
Р Е Ш И:

15.1. Отлага разглеждането на т. 15 за заседание на  комисията на 16.04.2014 г.

16.ОТНОСНО: Доклад от Милка Итова – член на ВСС и председател на Комисия по предложенията и атестирането на съдии, прокурори и следователи относно изпълнение на дейностите, както и отчет за усвояване на средствата по проект „Повишаване на квалификацията на членовете на ВСС и служителите на администрацията на ВСС” с рег. № КБ 12-24-1/10.05.2013 г. по Оперативна програма „Административен капацитет”.

Комисия „Международна дейност”
Р Е Ш И:

16.1. След разглеждане на всички доклади, предоставени от ръководители на проекти с бенефициент ВСС, същите да се внесат за приемане от Висш съдебен съвет.

17.ОТНОСНО: Статут на ЕМСС, приет на извънредното Общо събрание, в Букурещ на 24.03.2014 г. /по е-поща/, както и кандидатура на ВСС за Изпълнителния борд.

Комисия „Международна дейност”
Р Е Ш И:

1. Предлага на ВСС да КОМАНДИРОВА за участие в Общото събрание на Европейската мрежа на съдебните съвети за 2014 г., което ще се проведе в Рим, Италия за периода 10-14 юни 2014 г.:
- Соня Найденова - представляващ Висшия съдебен съвет и председател на комисия „Международна дейност”.
- Милка Итова - член на ВСС и председател на Комисия по предложенията и атестирането на съдии, прокурори и следователи;
- Васил Петров - член на ВСС и председател на Комисията по дисциплинарните производства;
- Ясен Тодоров – член на ВСС и председател на Комисия "Професионална етика и превенция на корупцията" 
- 	Мариана Пампорова – Стойчева - преводач от български на английски език и обратно;

1.2. Пътните разноски, разходите за дневни, разноските за настаняването и медицинските застраховки на членовете на ВСС са за сметка на Висшия съдебен съвет. Пътуването ще се извърши със самолет.
1.3. Всички разходи по командироването /пътни разходи, разноски по настаняване, дневни пари и медицинска застраховка, както и разходите за хонорар на преводача, са за сметка на Висшия съдебен съвет. 
1.4. Изпраща преписката на комисия «Бюджет и финанси» по компетентност.

2. ИЗРАЗЯВА ЖЕЛАНИЕ Висшият съдебен съвет на Република България да се кандидатира за членство в Изпълнителния борд на Европейската мрежа на съдебните съвети;

3. ПРЕДЛАГА Соня Найденова, представляващ ВСС, за представител на Висшия съдебен съвет в Изпълнителния борд на Европейската мрежа на съдебните съвети;

4. Решенията по т. 17 да се внесат на заседание на ВСС на 24.04.2014 г.
5. ВЪЗЛАГА на дирекция „Международна дейност” на ВСС в срок до 30.04.2014 г. да изпрати от името на Висшия съдебен съвет на Република България писмо до Европейската мрежа на съдебните съвети, с което да уведоми за решенията по т. 1, 2, 3 и 4.

18.ОТНОСНО: Писмо от Националната съдебна администрация на Литва относно становище за Съдебния съвет за намаляване на натовареността на съдии с увреждания. /отложена от 09.04.2014 г./

Комисия „Международна дейност”
Р Е Ш И:

18.1. Изпраща писмото от Националната съдебна администрация на Литва относно становище за Съдебния съвет за намаляване на натовареността на съдии с увреждания на Комисия по анализ и отчитане степента на натовареност на органите на съдебната власт.

19.ОТНОСНО: Решение на комисия „Бюджет и финанси” на ВСС, с което не изразява становище относно участието на ВСС във финансирането на Регионално отделение на Единния Патентен съд в Румъния, поради неяснота и липсата на уредба в ЗСВ, връзка с писмо от Патентно ведомство на РБългария относно предложение за създаване на Регионално отделение на Единния патентен съд в Румъния.

Комисия „Международна дейност”
Р Е Ш И:

19.1. Приема за сведение решението на комисия „Бюджет и финанси” на ВСС, връзка с писмо от Патентно ведомство на РБългария относно предложение за създаване на Регионално отделение на Единния патентен съд в Румъния.

20.ОТНОСНО: Писмо от Министерство на външните работи дирекция „Права на човека”, с приложен проект на доклад на ЕК срещу расизма и нетолерантността, изготвен в контекста на петия цикъл на наблюдение и следствие на състоялата се през месец ноември 2013 г. контактна визита на представители на Комисията в България.

Комисия „Международна дейност”
Р Е Ш И:

20.1. Отлага разглеждането на т. 20 за следващо заседание на комисията.

21.ОТНОСНО: Кандидатури на магистрати за вакантни позиции в Генерална дирекция „Правосъдие” на Европейската комисия (позиции JUST.B.1. и JUST.С. 3) с краен срок за кандидатстване пред МВнР – 17.04.2014 г.

Комисия „Международна дейност”
Р Е Ш И:

21.1. Да се изпрати писмо по ел.-поща до Главния прокурор с молба за становище по кандидатурите на Борислав Панчов – прокурор в РП Пазарджик, Десислава Пиронева – прокурор в СРП и Светослав Стойнов – прокурор в РП Варна.
21.2. Да се изиска справка за наложени дисциплинарни наказания на кандидатите за вакантни позиции в Генерална дирекция „Правосъдие” на Европейската комисия.

22.ОТНОСНО: Запитване от Върховния съвет на Магистратурата в Румъния за възрастта за пенсиониране на магистратите.

Комисия „Международна дейност”
Р Е Ш И:

22.1. Изпраща писмото от Върховния съвет на Магистратурата в Румъния за възрастта на магистратите, на комисия „Професионална квалификация, информационни технологии и статистика” на ВСС, по компетентност.

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА